Այո, իրոք շատ «դժվար է մեզ համար մրցել միմյանց հետ»: Կարելի ասել՝ նույնիսկ անհնարին է: Ինչպե՞ս կարող ենք մրցել միմյանց հետ, երբ անձամբ Սերժ Սարգսյանը Եվրոպա այցելելիս հայ համայնքի հետ հանդիպումներից մեկի ժամանակ հայտարարեց, թե մեր երկիրը փոքր է եւ մի հոգի պետք է շաքարավազ ներկրի: Երկրի առաջին դեմքի կողմից նման հայտարարություն անելուց հետո «միմյանց հետ մրցելը» ուղղակի ապազգային, հակապետական, դավաճանական քայլ կլինի: Համ էլ ամոթ չի՞ հայը հայի հետ մրցի: Ու ինչպես ցույց է տալիս փորձը, ոչ մի «ապազգային տարր» կամ «դավաճան» նույնիսկ չի էլ փորձում խախտել շաքարավազի ներկրման մասին Սերժ Սարգսյանի «հրահանգը»: Իրոք որ՝ անհնար է «միմյանց հետ մրցելը»: